Тијаго Жало

Тијаго Емануел Ембало Жало (роден на 9 април 2000 во Амадора) — португалски фудбалер, на Бешикташ.
1 Технички карактеристики
Централен дефанзивец, кој може да игра и како лев и десен бек. Физички силен и добар во играта во воздух, тој се издвојува и по својата вештина во позиционирањето.
2 Клупска кариера
2.1 Спортинг Лисабон
Џало е роден во Амадора, метрополитенска област Лисабон, од родители по потекло од Гвинеја-Бисао, а се приклучил на младинската академија на во 2013 година од Дамаиенсе. На 24 февруари 2018 година, сè уште јуниор, тој го направил своето професионално деби во ЛигаПро (второто ниво на португалскиот фудбал) за вториот тим на ''„лавовите“'', играјќи 74 минути во ремито 2–2 на домашен терен против Академика. На 11 април 2018, Жало го постигнал својот прв гол во втората португалска лига, во ремито 1–1 на домашен терен против Фамаликао.
2.2 Милан
Во јануари 2019 година, Жало потпишал за Милан, откако неговиот договор со Спортинг бил пред истекување. Во јули, заедно со неколку други играчи од младинскиот тим на Милан, тој бил поканет да тренира со првиот тим од новоназначениот тренер Марко Џампаоло. Тој настапил само во еден натпревар за клубот, во пријателскиот против , влегувајќи како замена во второто полувреме.
2.3 Лил
Жало се приклучил на Лил на 1 август 2019 година, потпишувајќи петгодишен договор, за неоткриена сума за која се сметало дека е во рамките на 5 милиони евра. Тој го имал своето деби во француската Лига 1, десет дена подоцна, започнувајќи во центарот на одбрана заедно со својот сонародник Жозе Фонте во победата од 2–1 на домашен терен над Нант. На 23 октомври, дебитирал во Лигата на шампионите играјќи 87 минути во ремито 1–1 на Пјер Мороа против Валенсија во групната фаза.
Во сезоната 2020–2021, Жало придонел со 17 настапи за Лил да го во освои националното првенство, прво за клубот од 2011 година. На 1 август 2021, тој го започнал за Лил натпреварот од Суперкупот на Франција добиен со 1-0 против Париз Сен Жермен на стадионот Блумфилд во Тел Авив, Израел. Тој го постигнал својот прв првенствен гол на 6 ноември истата година, отворајќи го резултат во ремито 1–1 на домашен терен против Анже.
На 4 март 2023 година, на почетокот од првенствениот натпревар на гости против Ланс, Жало претрпел повреда на предните вкрстени лигаменти, поради што бил надвор од терените неколку месеци. За време на неговиот престој во Лил, тој одиграл вкупно 102 натпревари во сите натпреварувања.
2.4 Јувентус
На 22 јануари 2024, Жало се вратил во италијанската Серија А, потпишувајќи договор до јуни 2026 година со Јувентус; надоместот за трансферот изнесувал 3,6 милиони евра, кој со бонусите би можел да се зголеми на 5,1 милиони евра. На 15 мај 2024, тој го освоил Купот на Италија со Јувентус, по победата од 1–0 над Аталанта во финалето одиграно во Рим, кое тој го одгледал од клупата останувајќи неискористена замена. Своето деби за Јувентус го имал десеттина дена подоцна, во последното коло на Серија А 2023-2024, заменувајќи го Алекс Сандро во 74-тата минута од победата со 2–0 против Монца.
Во летото 2024 година, не наоѓајќи место за него во техничкиот проект на новиот тренер Тијаго Мота, Јувентус постигнал договор со Рома за позајмица на дефанзивецот, меѓутоа тој не ги поминал медицинските прегледи и трансферот пропаднал. На 2 септември 2024 година, Жало се преселил во Порто на позајмица до крајот на сезоната 2024–2025. Тој постигнал гол на своето деби на 20 октомври, затворајќи ја победата од 3–0 против Синтренсе во третото коло на Купот на Португалија. Истото го повторил и во следниот натпревар, отворајќи го резултатот во победата со 2–0 на домашен терен над Хофенхајм во Лига Европа, со што станал првиот одбранбен играч на клубот што го постигнал ова. Сепак, по отпуштањето на тренерот Витор Бруно и доаѓањето на неговата замена од Мартин Анселми во јануари 2025 година, Жало бил вмешан во неколку проблеми надвор од теренот и со тоа набрзо се нашол надвор од плановите на новиот тренер играјќи значително помалку во вториот дел од сезоната. Жало го напуштил Порто по истекот на позајмицата играјќи вкупно 17 натпревари за клубот и постигнувајќи два гола.
2.5 Бешикташ
На 27 август 2025, Жало потпишал тригодишен договор со Бешикташ, откако турскиот клуб му платил обесштетување на Јувентус од 3.5 милиони евра.
3 Репрезентативна кариера
Жало забележал вкупно 26 настапи за португалските младински репрезентации: 14 за репрезентацијата под 17, 3 за под 18, 1 за под 19 и 8 за под 21 година. Своето деби за репрезентацијата под 21 година го имал на 14 ноември 2019 година, во пријателскиот натпревар завршен со резултат 0–0 против Словенија одигран во Љубљана.
На 21 март 2022 година, Жало го добил својот прв повик во сениорската репрезентација, откако Пепе бил позитивен на КОВИД-19, за квалификацискиот плејоф натпревар за Светското првенство 2022 против Турција.
Своето деби за сениорската репрезентација го направил на 18 ноември 2024 година, играјќи 27 минути во ремито 1–1 против Хрватска во УЕФА Лигата на нации на местото на дебитантот Томас Араужо; Португалија веќе го имала обезбедено првото место во својата група со еден преостанат натпревар.
4 Клупска статистика
Сезона, Клуб, Првенство, Национален куп, Континентален куп, Останати купови, Вкупно
Лига, Наст, Гол, Лига, Наст, Гол, Лига, Наст, Гол, Лига, Наст, Гол, Наст, Гол
2017-2018, СЛ, 12, 1, -, -, -, -, -, -, -, -, -, 12, 1
2018-gen. 2019, SL, 0, 0, -, -, -, -, -, -, -, -, -, 0, 0
gen.-giu. 2019, A, 0, 0, CI, 0, 0, UEL, -, -, SI, -, -, 0, 0
2019-2020, L1, 8, 0, CF+CdL, 2+1, 0, UCL, 3, 0, -, -, -, 14, 0
2020-2021, L1, 17, 0, CF, 3, 0, UEL, 4, 0, -, -, -, 24, 0
2021-2022, L1, 28, 1, CF, 2, 0, UCL, 7, 0, SF, 1, 0, 38, 1
2022-2023, L1, 25, 2, CF, 1, 0, -, -, -, -, -, -, 26, 2
2023-gen. 2024, L1, -, -, CF, -, -, UECL, -, -, -, -, -, -, -
Вкупно Лил 78 3 9 0 14 0 1 0 102 3
јан.-јун. 2024, А, 1, 0, КИ, -, -, -, -, -, -, -, -, 1, 0
2024-2025, ПЛ, 8, 0, КП+ЛКП, 2+0, 1+0, ЛЕ, 7, 1, СП+СКП, -, -, 17, 2
Вкупно во кариерата 99 4 11 1 21 1 1 0 132 6
5 Титули
5.0.1 Лил
* Лига 1 : 1
:2020–2021
* Суперкуп на Франција : 1
:2021
5.0.2 Јувентус
* Куп на Италија : 1
: 2023-2024